Mino Bingham Canyon

La Mino Bingham Canyon aŭ Mino de Kanjono Bingham, en angla origine Bingham Canyon Mine, plej ofte konata kiel Kennecott Copper Mine inter lokanoj, estas instalaĵaro de subĉiela minado kiu ekstraktas grandan kuŝejon el porfira kupro sudokcidente de Sallagurbo, Utaho, Usono, ĉe la Montoj Oquirrh. La mino estas posedo de Rio Tinto Group, internacia minada kaj minesplora kompanio kun sidejo en Britio kaj nomo el areo en sudokcidenta Hispanio kie komencis ties funkciado. La kupra agado en la mino Bingham Canyon estas administrata pere de la entrepreno Kennecott Utah Copper Corporation kiu funkciigas la minon, koncentrigan fabrikon, fandejon, kaj rafinejon. La mino estis produktanta ekde 1906, kaj ĝi rezultis en la kreado de subĉiela minejo ĉirkaŭ 0.6 mejlojn (0.97 km) profunda, 2.5 mejlojn (4 km) larĝa, kaj kovranta 1,900 akreojn (770 ha). Ĝi estis deklarita Nacia Historia Loko en 1966 laŭ la nomo Bingham Canyon Open Pit Copper Mine. La mino suferis amasan tergliton en Aprilo 2013 kaj pli malgrandan gliton en Septembro 2013. Notoj Referencoj Ĝenerala Broŝuro de Kennecott Utah Copper Mine (distribuita al vizitantoj), date Septembro 2004. Eksteraj ligiloj Kennecott's Home Page 2005 Expansions To Move A Mountain: A History of Mining and Railroads in Bingham Canyon Photo gallery Geology, mining and ore processing at Bingham Kennecott Copper Mine Utah Teacher Guide Arkivigite je 2018-11-13 per la retarkivo Wayback Machine Visiting the mine Arkivigite je 2021-02-25 per la retarkivo Wayback Machine Panoramic View of the Bingham Canyon Mine Arkivigite je 2013-06-01 per la retarkivo Wayback Machine Photos of the 2013 landslide